27 Ka ne piny oru, jotend-jodolo duto gi jodong-oganda noriwo paro mondo gineg Yesu.+2 Bang’ tueye, ne gitere mi gichiwe e lwet Pilato ma ne en gavana.+3 Ka ne Judas jandhokne oneno ni oseng’ad ne Yesu buch tho, nowinjo malit moduoko ne jotend-jodolo gi jodongo fedha 30 ma ne omiyeka,+4 kowachonegi kama: “Ne atimo richo kuom ndhogo remo ma onge ketho.” Ne gidwoke kama: “Mano ok obadhowa. Mano wachni!”5 Omiyo, nowito pesago e hekalu mi oa kanyo. Eka nodhi mi odere.+6 To jotend-jodolo nokawo pesago mi giwacho niya: “Ok en gima owinjore gi chik mondo waketgi e kar keno maler nikech gin pes remo.”7 Bang’ riwo paro, ne gitiyo gi fedhago e ng’iewo puoth jachue agulni mondo obed kar yiko welo.8 Kuom mano, oseluong puodhono ni Puoth Remo+ nyaka chil kawuono.9 Eka wach ma janabi Jeremia nokoro nochopo niya: “Kendo ne gikawo fedha 30, ma gin nengo ma noket e wi ng’atno, ng’at ma nyithind Israel moko noketo nengo kuome,10 kendo ne gichiwo pesago ne puoth jachue agulni kaka Jehova* nosechika.”+11 Koro Yesu ne ochung’ e nyim gavana, e ka nopenje kama: “In e Ruodh Jo-Yahudi, koso?” Yesu nodwoke niya: “In iwuon isewacho.”+12 To sa ma jotend-jodolo gi jodongo ne donjone, ne ok odwoko.+13 Eka Pilato nopenje kama: “Be iwinjo weche mang’eny ma gidonjonigo?”14 To ok nodwoke kata wach achiel, mi gavana nowuoro ahinya.15 Koro e kinde sawo ka sawo, gavana ne jagonyo ne oganda ng’at ma ne gidwaro.+16 Gie kindeno, noyudo otue ng’at moro miluongo ni Baraba ma timbene ne richo ahinya.17 Omiyo, ka ne gichokore, Pilato nopenjogi niya: “En ng’ano mudwaro ni agonynu? Baraba, koso Yesu miwacho ni en Kristo?”18 Pilato nong’eyo ni nyiego e ma nomiyo gichiwo Yesu e lwete.19 E wi mano, ka noyudo obet e kom-bura, chiege ne oorone wach niya: “Kik idonjri e wach ng’at ma onge kethono nimar kawuono nachandora ahinya e lek nikech ng’atno.”20 Kata kamano, jotend-jodolo gi jodongo nojiwo oganda mondo gikwa Baraba,+ to mondo oneg Yesu.+21 Gavana nopenjogi kama: “En ng’a kuom ji ariyogi mudwaro ni agonynu?” Ne gidwoke niya: “Baraba.”22 Pilato nopenjogi niya: “Kare ang’o monego atim gi Yesu miwacho ni en Kristo?” Giduto ne gidwoke kama: “Gure e yath!”+23 Nopenjogi kama: “Nikech ang’o? En ketho mane mosetimo?” Pod ne gimedo kok matek niya: “Gure e yath!”+24 Ka Pilato noneno ni ok onyal loko pach jogo, to koko e ma ne medore, nokawo pi mologo e nyim oganda kowacho niya: “Aonge ketho kuom remb ng’atni. Mano en wachu uwegi.”25 Eka ji duto nodwoko kama: “Rembe mondo obed e wiwa kendo e wi nyikwawa.”+26 Eka nogonyonegi Baraba kae to nochiko mondo ochwad Yesu+ mi ne ochiwe mondo gigure e yath.+27 Eka askeche mag gavana nokawo Yesu mi gitere e od gavana kendo ne gichoko kidieny mangima mar askeche mi gilwore.+28 Ne gilonyo lepe ma oko mi girwakone kandho makwar mapichni,+29 kendo ne giloso osimbo mar kuthe mi gisidho e wiye. Bende, ne giketo odundu e lwete ma korachwich. Eka ne gigoyo chonggi piny e nyime ka gijare niya: “Misawa, in Ruodh Jo-Yahudi!”30 Bende, ne ging’ulo olaw kuome+ mi gigoyo wiye gi odunduno.31 Gikone, ka ne gisejare, ne gilonyo kandhone mi girwakone lepe ma oko, kendo ne gitere mondo ogure e yath.+32 Sa ma ne gidhi, ne giyudo Ja-Kirene moro ma nyinge Simon kendo ne gichune mondo oting’ yath* ma ne idhi gurie Yesu.+33 To ka ne gichopo kama iluongo ni Golgotha, tiende ni, Kar Hanga Wich,+34 ne gimiyo Yesu divai mokik gi kedhno* mondo omadhi.+ Bang’ bile, notamore madhe.35 Ka ne gisegure e yath, ne gipogore lepe ma oko kuom goyo ombulu,+36 kendo ne gibet kanyo ka girite.37 Bende, ka wiye ne gindiko wach ma ne odonjnego niya: “Mani en Yesu Ruodh Jo-Yahudi.”+38 Jomecho moko ariyo bende ne ogur e yien e bathe, achiel e bade korachwich to machielo e bade koracham.+39 To jo ma kadho ne jare+ kendo ne kino* wigi,+40 ka giwacho niya: “In ma nidhi goyo hekalu piny kendo gere gi ndalo adek,+ kare resri ane iwuon! Ka in wuod Nyasaye, lor ane iwuog e yadh-sandno!”*+41 Kamano bende e kaka jotend-jodolo, jondiko, gi jodongo nochako jare ka giwacho kama:+42 “Noreso jomoko; en to ok onyal resore! En Ruodh Israel;+ kare koro olor ane oa e yadh-sandno* eka wanayie kuome.43 Oseketo genone kuom Nyasaye; Nyasaye mondo orese ane ka odware,+ nimar nowacho ni, ‘An Wuod Nyasaye.’”+44 Kamano bende e kaka jomecho ma nogur e yien e bathe koni gi koni ne jare.+45 Chieng’no, mudho noimo piny chakre sa auchiel odiechieng’ nyaka sa ochiko.+46 Kar sa ochiko, Yesu nokok gi dwol maduong’ niya: “Eli, Eli, lama sabakthani?” tiende ni, “Nyasacha, Nyasacha, iweya nang’o?”+47 Ka ne giwinjo mano, moko kuom jo ma ne ochung’ kanyo nowacho kama: “Ng’atni luongo Elija.”+48 Eka gikanyono achiel kuomgi noringo mokawo sponj kendo nonyume e divai mawach, mi nokete e odundu kae to nomiye mondo omadh.+49 To jomamoko kuomgi nowacho kama: “Weyeuru! Wane ane ka be Elija dhi biro mondo orese.”50 Yesu nokok kendo gi dwol maduong’ kae to otho.*+51 Eka pasia mar hekalu+ nobarore ariyo+ a malo nyaka piny,+ kendo piny noyiengni mi lwendni nobarore.52 Liete noyawore kendo ringre mang’eny mag jo maler ma ne osenindo e tho nothulore oko53 (kendo ji ma ne owuok kar lietego ka nosechiere nodonjo e dala malerno), mi ne ginenore ne ji mang’eny.54 To ka jatend-jolweny* kod jo ma ne ni kode ka girito Yesu noneno yiengni mar piny kod gik ma ne timore, luoro nomakogi ahinya mi giwacho niya: “Adier, jali ne en Wuod Nyasaye.”+55 Kendo ne nitie mon mang’eny ma ne ng’icho gi mabor matin, to noyudo gia Galili gi Yesu mondo gitine;+56 moko kuomgi ne gin Maria Magdalina,* gi Maria min Jakobo gi Jose, kod min yawuot Zebedi.+57 Ka ne ochopo odhiambo, jamwandu moro ma nyinge Josef ma Ja-Arimathea nobiro. En bende nosebedo japuonjre Yesu.+58 Ne odhi ir Pilato mokwaye ringre Yesu.+ Eka Pilato nochiko mondo omiye.+59 Josef nokawo ringreno moboyo e law kitani maler kendo maber ahinya,+60 mi nokete e liel ma mare+ ma nosekunyo e lwanda. Kendo bang’ ng’ielo kidi maduong’ e dho liel, noa kanyo.61 To Maria Magdalina kod Maria machielono nodhi nyaka kanyo mi gibet e nyim liel.+62 Odiechieng’ ma noluwo, ma ne en bang’ chieng’ Ikruok mar Sabato,+ jotend-jodolo gi Jo-Farisai nochokore e nyim Pilato63 ka giwacho niya: “Ruoth, waparo kaka jawuondno nowacho ka pod ongima ni, ‘Bang’ odiechienge adek ibiro chiera.’+64 Omiyo, gol chik mondo orit liel nyaka e odiechieng’ mar adek, po nono jopuonjrene dibi mi gikwale+ kae to giwach ne oganda ni, ‘Osechiere!’ Eka wuond ma achienno biro bedo marach moloyo mokwongo.”65 Pilato nowachonegi niya: “Unyalo keto jarit. Dhiuru urite kaka un uwegi ung’eyo.”66 Omiyo, mondo girit liendno motegno, ne gidhi mi gilore gi kidi kendo ne giketo jarit.
luo_Latn